钦定古今图书集成/历象汇编/庶征典/第186卷 > 王充论衡 > 《指佞草赋》郑辕
## 钦定古今图书集成/历象汇编/庶征典/第186卷 > 王充论衡 > 《指佞草赋》郑辕

“旒扆肃诚，天地降灵，荩臣咸造。屈轶生庭，翠影如植，
皇心以宁。暑屏寒生”，感萐蒲之代谢；日来月往，异蓂
荚之飘零。鸟奕元造，诞生厥草，表忠蹇之不迟，惧壬
佞之何早。宵承湛露，密叶如倾；昼偃薰风，纤茎若埽。
猗那且都，歌咏难模，其生也则一，其道也乃殊。育于
轩阶，其指或有；生于圣代，其用则无。是灵草之无心，
“以圣人为之心。对危行而不侮，觌巧言而则侵。荣乎
砌阴，实为龟为镜。肃我皇度，式如玉如金。”冠卉之首，
绵代旷有。茅三脊之可封，芝九茎而延寿。曷若兹草
之盛，莫之与并。类貂蝉之性洁，均獬豸之质劲。得诗
人之无邪，行孔门之远佞。于铄屈轶，邈乎迥出。遇唐
复生，应时作实。经百王而影戢，历千祀而宥密。如执
法之不回，奉直道而自必。所以野退宵人，朝多髦士。
同鱼水之合契，绝䗖𬟽之莫指。封思齐于大夫，名可
比于君子。谢有香之兰荪，恶无言之桃李。